അശോക് പനഗരിയ

ഒരു ഇന്ത്യൻ ന്യൂറോളജിസ്റ്റും മെഡിക്കൽ ഗവേഷകനും അക്കാദമികുമാണ് അശോക് പനഗരിയ. (1949/1950 – 11 ജൂൺ 2021) നാഡീകോശങ്ങളെയും ന്യൂറോമോട്ടോണിയയെയും കുറിച്ചുള്ള അദ്ദേഹത്തിന്റെ ഗവേഷണങ്ങൾക്ക് പേരുകേട്ടതാണ്. പനഗരിയ ജയ്പൂരിലെ രാജസ്ഥാൻ ഹെൽത്ത് സയൻസസ് മുൻ വൈസ് ചാൻസലറും  രാജസ്ഥാൻ സർക്കാരിന്റെ ആസൂത്രണ ബോർഡ് അംഗവുമാണ്.   മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബി. സി. റോയ് അവാർഡിന് അദ്ദേഹം അർഹനായി. ഡോ. അശോക് പനഗരിയയ്ക്ക് 2014 ൽ ഏറ്റവും ഉയർന്ന നാലാമത്തെ ഇന്ത്യൻ സിവിലിയൻ അവാർഡ് പദ്മശ്രീ ലഭിച്ചു.  2021 ജൂൺ 11 -ന് കോവിഡ് ബാധമൂലമുണ്ടായ ബുദ്ധിമുട്ടുകളെത്തുടർന്ന് അദ്ദേഹം ജയ്പ്പൂരിൽ വച്ച് മരണമടഞ്ഞു.https://indianexpress.com/article/india/padma-shri-recipient-dr-ashok-panagariya-dies-of-post-covid-complications-7354944/
 ജീവിതരേഖ 
ഡോ. അശോക് പനഗരിയ 1950 ൽ സ്വാതന്ത്ര്യസമരസേനാനികളുടെ കുടുംബത്തിൽ ഇന്ത്യൻ സംസ്ഥാനമായ രാജസ്ഥാനിലെ ജയ്പൂരിലാണ് ജനിച്ചത്. പിതാവ് ബാബു ലാൽ പനഗരിയ സ്വാതന്ത്ര്യത്തിനു മുമ്പുള്ള പത്രപ്രവർത്തകനായിരുന്നു.1972 ൽ (എംബിബിഎസ്) ബിരുദവും എസ്എംഎസ് മെഡിക്കൽ കോളേജ് സർവകലാശാലയിൽ നിന്ന് ഇന്റേണൽ മെഡിസിനിൽ ബിരുദാനന്തര ബിരുദവും (1976) നേടി. റോയൽ കോളേജ് ഓഫ് ഫിസിഷ്യൻ‌സിന്റെ ഫെലോ ആയി. സവായ് മാൻസിംഗ് മെഡിക്കൽ കോളേജിലെ ന്യൂറോളജി വിഭാഗത്തിന്റെ തലവനായ അദ്ദേഹം സ്ഥാപനത്തിന്റെ പ്രിൻസിപ്പലായി.രാജസ്ഥാൻ ഹെൽത്ത് സയൻസസ് വൈസ് ചാൻസലറായും  ഇന്ത്യൻ അക്കാദമി ഓഫ് ന്യൂറോളജി 2010-2011  പ്രസിഡന്റായും ആരോഗ്യത്തെക്കുറിച്ചുള്ള സംസ്ഥാന ആസൂത്രണ ബോർഡ് അംഗമായും അദ്ദേഹം പ്രവർത്തിച്ചിട്ടുണ്ട്.

 ബഹുമതികൾ 
1992 ൽ രാജസ്ഥാൻ സർക്കാരിൽ നിന്ന് പനഗരിയയ്ക്ക് മെറിറ്റ് അവാർഡ് ലഭിച്ചു. മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബി. സി. റോയ് അവാർഡ് 2002 ൽ മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തിന് നൽകി.2014 ൽ അദ്ദേഹത്തിന് സിവിലിയൻ ബഹുമതി പദ്മശ്രീ നൽകി. മെഡിക്കൽ / സാമൂഹിക സംഭാവനകൾക്കുള്ള യുനെസ്കോ അവാർഡും ടൈംസ് ഓഫ് ഇന്ത്യയിൽ നിന്നുള്ള ലൈഫ് ടൈം അച്ചീവ്മെൻറ് അവാർഡും മദ്രാസ് ന്യൂറോ ട്രസ്റ്റിന്റെ ലൈഫ് ടൈം അച്ചീവ്മെൻറ് അവാർഡും അദ്ദേഹം നേടിയിട്ടുണ്ട്.

 പ്രസിദ്ധീകരണങ്ങൾ 
പനഗരിയയ്ക്ക് എൽസെവിയർ പോലുള്ള പിയർ റിവ്യൂഡ് ജേണലുകളിൽ തൊണ്ണൂറിലധികം പ്രസിദ്ധീകരണങ്ങളുണ്ട്.  വാൾട്ടർ ജോർജ് ബ്രാഡ്‌ലിയുടെ ന്യൂറോളജിയെക്കുറിച്ചുള്ള ഒരു പാഠപുസ്തകത്തിൽ സംഭാവന ചെയ്തിട്ടുണ്ട്. ആരോഗ്യ പ്രശ്നങ്ങളെക്കുറിച്ചും ആത്മീയതയുടെ ശാസ്ത്രത്തെക്കുറിച്ചും അദ്ദേഹം എഴുതിയിട്ടുണ്ട്.

അവലംബം

പുറംകണ്ണികൾ

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1944-ൽ ജനിച്ചവർ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:കോവിഡ്-19 മൂലം മരിച്ചവർ
വർഗ്ഗം:2021-ൽ മരിച്ചവർ